נבחרת איסלנד בכדורגל

נבחרת איסלנד בכדורגל (באיסלנדית: Íslenska karlalandsliðið í knattspyrnu) היא נבחרת הכדורגל הלאומית של איסלנד. הנבחרת העפילה לראשונה לטורניר גמר בינלאומי ביורו 2016, בו הגיעה לרבע הגמר. בקיץ 2017 העפילה איסלנד למונדיאל 2018 לראשונה בתולדותיה. הדירוג הנוכחי של נבחרת איסלנד ברשימת הדירוג של פיפ"א, הוא המקום ה-71 בעולם, נכון ל-19 בספטמבר 2024; הניקוד הוא 1,355.75 – ללא שינוי לעומת ניקוד קודם. דירוג השיא 18 נמדד לראשונה בפברואר 2018, והדירוג הנמוך ביותר 131 נמדד לראשונה באפריל 2012. אחד המשחקים הידועים של הנבחרת הוא משחק ידידות שקיימה נגד אסטוניה ב-24 באפריל 1996 בטאלין, אסטוניה. במהלך המחצית השנייה של המשחק, איידור גודיונסון נכנס כמחליף לאביו ארנור. אירוע זה נחשב לפעם הראשונה שאבא ובנו שיחקו יחד באותו משחק בינלאומי. התאחדות הכדורגל האיסלנדית נוסדה בשנת 1912, אולם משחקה הבינלאומי הראשון נערך רק ב-29 ביולי, 1930 נגד איי פארו במשחק חוץ ובו ניצחה איסלנד 0–1. עם זאת, באותה תקופה שתי הנבחרות לא היו שייכות לפיפ"א. המשחק הראשון של איסלנד כחברה בפיפ"א נערך ברייקיאוויק נגד דנמרק ב-27 ביולי 1946 ובו הובסה איסלנד 0–3. ניצחונה הראשון של איסלנד הושג מול פינלנד ב-1947. במשך שנותיה הראשונות לא השתתפה איסלנד במוקדמות הגביע העולמי או במוקדמות אליפות אירופה. איסלנד השתתפה לראשונה במוקדמות מונדיאל 1958, אך הובסה בכל משחקיה. איסלנד השתתפה לראשונה במוקדמות אליפות אירופה לקראת יורו 1964, אך הודחה בסיבוב הראשון על ידי אירלנד. איסלנד החלה להשתתף באופן סדיר במוקדמות גביע העולם משנת 1974 ובמוקדמות אליפות אירופה משנת 1976. במוקדמות מונדיאל 2014 הייתה איסלנד קרובה להעפיל לראשונה בתולדותיה לגביע העולם ולהפוך בכך למדינה הקטנה ביותר (מבחינת אוכלוסייה) המעפילה לטורניר גמר הגביע העולמי. היא סיימה במקום השני בבית המוקדם אחרי שווייץ ולפני סלובניה, נורווגיה, אלבניה וקפריסין ועלתה לצמד משחקי פלייאוף על ההעפלה מול קרואטיה. המשחק הראשון בין הנבחרות באיסלנד הסתיים בתיקו 0-0, אך במשחק הגומלין ניצחה קרואטיה 0–2. במוקדמות יורו 2016 הפגינה איסלנד יכולת גבוהה כאשר גברה פעמיים על הולנד, שסיימה שלישית במונדיאל 2014, וכן גברה על צ'כיה וטורקיה. איסלנד העפילה לטורניר הגמר לאחר שסיימה שנייה בבית המוקדם אחרי צ'כיה ולפני טורקיה, הולנד, קזחסטן ולטביה. למעשה הייתה זו העפלתה הראשונה לשלב גמר של טורניר בינלאומי. בטורניר הגמר שובצה איסלנד לבית עם פורטוגל, אוסטריה והונגריה. איסלנד סיימה בתיקו 1-1 עם פורטוגל ועם הונגריה. במשחק האחרון של שלב הבתים ניצחה איסלנד את אוסטריה בתוצאה 1–2 משער שהובקע 4 דקות בתוספת הזמן על ידי ארנור אינגווי טראוסטסון. היה זה ניצחונה הראשון בטורניר גדול, ובזכות הניצחון העפילה לשמינית הגמר מהמקום השני בבית. בשלב שמינית הגמר ניצחה איסלנד את אנגליה, שנחשבה לעדיפה עליה, 1-2 לאחר שמחקה פיגור מוקדם משערים של קולביין סיגת'ורסון ורגנאר סיגורדסון, והעפילה לרבע הגמר. ברבע הגמר הפסידה לצרפת 5-2 וסיימה את דרכה ביורו. במוקדמות מונדיאל 2018 סיימה איסלנד ראשונה בבית המוקדם לפני קרואטיה, אוקראינה, טורקיה, פינלנד וקוסובו ובכך העפילה למונדיאל 2018. הייתה זו הפעם הראשונה בה איסלנד העפילה לגביע העולם בכדורגל. בטורניר הגמר, איסלנד הוגרלה לבית עם ארגנטינה, קרואטיה וניגריה. במשחקה הראשון מול ארגנטינה סיימה בתיקו 1-1 אך בהמשך הפסידה 0–2 לניגריה ו-1–2 לקרואטיה וסיימה במקום האחרון בבית. משחקי תיקו כוללים גם משחקים שהוכרעו בבעיטות הכרעה משחקי תיקו כוללים גם משחקים שהוכרעו בבעיטות הכרעה משחקי תיקו כוללים גם משחקים שהוכרעו בבעיטות הכרעה להלן רשימת השחקנים שזומנו לקראת המשחקים נגד גרמניה, ארמניה וליכטנשטיין במסגרת מוקדמות מונדיאל 2022. הנתונים נכונים ל-28 במרץ 2021. (לאחר המשחק נגד גרמניה) אאוסגייר סיגורווינסון אטלי אדוולדסון אלברט גודמונדסון איידור גודיונסון ארנור גודיונסון גודני ברגסון הרמן הריידסון ריכארדור יונסון רונאר קריסטינסון גילפי סיגורדסון וידאר קיארטאנסון נכון ל-26 במרץ 2024. שחקנים מודגשים הם שחקנים שעדיין פעילים. מדיה וקבצים בנושא נבחרת איסלנד בכדורגל בוויקישיתוף אתר האינטרנט הרשמי של נבחרת איסלנד בכדורגל (באיסלנדית) השלג של השכן: איך איסלנד הקטנה הצליחה להפוך לאימפריית כדורגל?, סרטון באתר יוטיוב, בערוץ ה-YouTube הרשמי של תאגיד השידור הישראלי דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל